264 



lam vero Tibi mitto corapendium meum oeconomicum, quod ut gra- 

 tioso vultu velis accipere, vehementer rogo \ Operam dedi in hoc libello, 

 ut videant cives mei, usum historiae nat. in Oeconomia, quem Tu primus 

 & vidisti & docuisti, maximum omnino esse. Videbis me ubique Tua e 

 doctrina hausisse, sed videbis quoque, me semper grato animo praecep- 

 torem meum, omnium quos habui optimum & fidelissimum, quem fau- 

 torem summa pietate colo, collaudasse. 



Mittam quoque si licet post aliquot hebdomades, epistolas Laxmanni 

 e Sibiria, quas nuper cum cel. Schlözero, professore quondam Historiar. 

 Petropolit. nunc collega meo edidi. 



Neminem majori gaudio nova Syst. nat. editio affecit, quam me, 

 quam quotannis summa cum oblectatione auditoribus meis, quorum nu- 

 merus in dies crescit, expono. Gum inter Intestina ista animalcula, 

 quae Roedererus^, professor, dum viveret, anatomiae Göttingensis, primus 

 accurate descripsit & Trichurides vocavit, desidero, exemplaria quaedam 

 Tibi mitto. Invenit istos vermes Rödererus in intestinis humanis e. gr. 

 in duodeno, cum annis 1760 & 1761 hic epidemia erat, quae propter 

 verminosum omnium morborum habitum, cum universali muci corrup- 

 tela, memorabilis erat. Obtulit Roedererus de iis dissertationem Societati 

 Göttingensi, quae vero nondum edita est, sed habes excerpta ex ista in 

 Göttingischen Gelehrten Anzeigen 1761. N. 25. Figuram iam dedit, 

 ni fällor, Vallisnerius ^ in Oper. Tom. 1. Tab. 20. fig. 5 — 10. itemque 

 Waglerus in libello singulari de morbo mucoso^. Göttingae 1762. 4. 

 tab. 3. fig. 4. Da veniam, Vir illustris, si fortasse ista animalcula tibi 

 iam satis nota sunt. 



Quid agit Societas Scient. Upsaliensis, cui Tu columen & dulce 

 decus es? Quam vellem favorem istius illustris societatis me dignum 

 reddere! Magno non solum honori, sed emolumento mihi esset, si beneficia 

 Tua erga me, quibus fortunam meam debeo, honore tituli sodalis velis 

 augere. Sed rogare non audeo, ne me inverecundum dicas^. 



Sccer meus celeber, prof. Hollman^, senex venerabilis, & meritorum 

 Tuorum cultor, cuius Tu mentionem fecisti in Syst. nat. tom. 3. pag. 

 189. se Tibi commendat. Ego vero Tibi, Vir illustris, Praeceptor longe 

 mihi veneran de, lon gam, felicem, iucundam vitam & placidam senectutem 

 ex animi sententia apprecor; rogans, ut illustri familiae Tuae, praeser- 

 tim celebr. Filio Tuo velis commendare & ut pergas favere 



Illustris nominis Tui 

 cultori 



Göttingae loh. Beckmanno 



1769. d. .5 Jun. 



